
אגף טכנולוגיות דיגיטליות ומידע



נספח א' – תנאי אספקה, הרחבת אחריות ואופן אספקה

1. כללי ומהות התקשרות
1.1. רשות האוכלוסין וההגירה (להלן: "הרשות" או "המזמין") מבקשת לצאת במכרז פומבי לרכש מחשבים נייחים בהתאם למפרט בתת נספח א1. בכוונת הרשות לרכוש את מספר המחשבים המרבי הניתן.
1.2. נספח זה מהווה חלק בלתי נפרד מכתב המכרז הממוכן לרכישת מחשבים נייחים עבור הרשות.
1.3. המציע מגיש את הצעת המחיר עבור יחידת מחשב בודדת (כולל ציוד היקפי, הובלה, אספקה ואחריות מלאה באתר הלקוח כמפורט להלן).
1.4. תקרת ההתקשרות המרבית במסגרת מכרז זה הינה עד 400,000 ₪ כולל מע"מ.

2. היעדר מחויבות לרכישה ומנגנון הרכש
2.1. יובהר באופן חד-משמעי כי המזמין אינו מתחייב לרכוש כמות מינימלית כלשהי של מחשבים, אינו מתחייב לנצל את תקרת המסגרת, ואף אינו מתחייב לבצע רכישה כלשהי בפועל.
2.2. הרכישה, ככל שתבוצע, תהא בהתאם לצרכי המזמין, שיקול דעתו הבלעדי והמוחלט ומגבלות תקציב.
2.3. הכמות הסופית שתירכש (ככל שתירכש) תיגזר ממחיר היחידה שיציע הספק הזוכה.
2.4. לספק הזוכה לא תהיה כל טענה, דרישה או תביעה לקבלת פיצוי, פיצויי הסתמכות או אובדן רווח בגין אי-ביצוע רכישות או ניצול חלקי בלבד של המסגרת התקציבית.

3. תנאי אספקה
3.1. כלל הציוד שיסופק במסגרת ההתקשרות יהיה חדש לחלוטין, מקורי, בלתי משומש, ולא מחודש (Refurbished), ולא נעשה בו שימוש קודם מכל סוג שהוא.
3.2. הציוד יסופק באריזתו המקורית של היצרן, כשהוא שלם, תקין, נקי מכל פגם, ומוכן לשימוש בהתאם לייעודו.
3.3. כל רכיבי המחשב, האביזרים והציוד הנלווה יהיו מקוריים, תואמים זה לזה ומאושרים לשימוש על ידי יצרן המחשב.
3.4. המחשבים שיסופקו יהיו מדגמים המצויים בייצור ובשיווק שוטף במועד האספקה, ולא מדגמים שהוכרזו על ידי היצרן ככאלה שהופסק ייצורם או שיווקם (End of Life / End of Sale).
3.5. הספק הזוכה יספק למזמין מחשבים, בהתאם למפרט הטכני המפורט בתת־נספח א1.
3.6. בכל מקום שבו צוינה במפרט דרישה טכנית, טכנולוגיה, סדרת רכיבים, תכונה או רמת ביצועים, רשאי המציע להציע רכיב שווה ערך או מתקדם ממנו, ובלבד שהרכיב המוצע עומד בכלל דרישות המפרט ואינו נופל ברמתו, בביצועיו, באיכותו, בתאימותו או בפונקציונליות שלו מן הנדרש.
3.7. ככל שבמהלך תקופת ההתקשרות יופסק ייצורו או שיווקו של דגם שהוצע ואושר, יהיה הספק רשאי, בכפוף לאישור מראש ובכתב של המזמין, לספק דגם חלופי שווה ערך או מתקדם ממנו, ללא פגיעה בדרישות המפרט וללא תוספת תמורה, אלא אם אושר אחרת מראש ובכתב על ידי המזמין.

4. דרישות לעניין יצרן המחשבים
4.1. המחשבים המוצעים יהיו מתוצרת יצרן מחשוב בינלאומי מוכר, בעל פעילות מסחרית סדירה ומערך שירות ותמיכה בישראל.
4.2. היצרן יהיה בעל ניסיון מוכח בייצור ושיווק מחשבים אישיים לשוק העסקי והארגוני, והמחשבים המוצעים יהיו מדגמים המשתייכים לסדרה עסקית (Business Class) של היצרן, המיועדת לשימוש בארגונים ובהיקפי פריסה רחבים.
4.3. ליצרן ו/או לנציגו המורשה בישראל יהיה מערך שירות ותמיכה פעיל בישראל, הכולל יכולת מתן שירותי אחריות, תיקונים ואספקת חלקי חילוף לאורך תקופת האחריות הנדרשת במכרז.
4.4. הדגם המוצע יהיה דגם המשווק באופן סדיר במועד הגשת ההצעה ולא יהיה דגם שהוכרז לגביו על הפסקת ייצור או הפסקת שיווק (End of Life / End of Sale).

5. אחריות
5.1. לכל מחשב שיסופק במסגרת ההתקשרות תינתן אחריות מלאה לתקופה שלא תפחת מ־3 שנים ממועד אספקתו וקבלתו על ידי המזמין.
5.2. האחריות תהיה אחריות יצרן ו/או אחריות הניתנת באמצעות מעבדות שירות מורשות מטעם היצרן, ותכלול שירות באתר הלקוח (On-Site), ככל שהדבר נדרש במפרט או בהזמנה.
5.3. האחריות תכלול, לכל הפחות, טיפול בתקלות חומרה, תיקון ו/או החלפת רכיבים תקולים, עבודה, חלקי חילוף וכל פעולה הנדרשת להשבת המחשב לפעילות תקינה, ללא תשלום נוסף מצד המזמין, למעט נזק שנגרם בזדון או עקב שימוש החורג באופן מובהק מהוראות היצרן.
5.4. חלקי חילוף שיוחלפו במסגרת האחריות יהיו מקוריים, חדשים או מאושרים על ידי היצרן, ובעלי רמת איכות וביצועים שאינה נופלת מן הרכיב שהוחלף.
5.5. במקרה שבו לא ניתן לתקן את המחשב התקול, יספק הספק לרשות מחשב חדש, זהה למחשב התקול או שווה ערך או מתקדם ממנו, העומד לכל הפחות בדרישות המפרט הטכני הרלוונטי, וזאת ללא כל עלות נוספת לרשות.
5.6. תקופת האחריות לכל מחשב תימנה ממועד אספקתו בפועל ואישור קבלתו על ידי נציג מוסמך מטעם המזמין.

6. אופן אספקה
6.1. נכון למועד פרסום המכרז, אספקת המחשבים תבוצע לאתר המזמין הממוקם באזור הר חוצבים, ירושלים.


תת־נספח א1 – מפרט טכני למחשבים נייחים

1. כללי
1.1. המחשבים הנייחים המוצעים יהיו מחשבים עסקיים (Business Class) מתוצרת יצרן מוכר ובעל מערך שירות ותמיכה בישראל.
1.2. המחשבים יהיו חדשים לחלוטין, מדגם המצוי בייצור ובשיווק שוטף במועד האספקה.
1.3. כלל הרכיבים יהיו תואמים זה לזה ומאושרים על ידי יצרן המחשב.
1.4. בכל מקום שבו מצוינים במפרט זה יצרן, משפחת מעבדים, דגם, סדרת שבבים, טכנולוגיה, תקן, ממשק או רכיב מסוים, ניתן להציע רכיב מקביל, שווה ערך או מתקדם ממנו, ובלבד שאינו נופל מן הדרישה המפורטת מבחינת ביצועים, איכות, אמינות, תאימות ופונקציונליות.
1.5. ככל שהארכיטקטורה של הדגם המוצע עושה שימוש בטכנולוגיה חדשה או שונה מזו המפורטת במפרט, ניתן להציע תצורה מקבילה או מתקדמת יותר, ובלבד שתספק יכולות שוות ערך או עדיפות ותעמוד בצורכי המזמין.

2. מפרט המחשב נדרש:

	מס'
	רכיב
	דרישה טכנית

	1
	דגם ומארז
	תצורת SFF ‏(Small Form Factor).

	2
	מעבד וערכת שבבים
	טכנולוגיית Intel, מעבד ממשפחת i7-12700, סדרת צ'יפים Q670, או רכיב, דגם או טכנולוגיה מקבילים, שווי ערך או מתקדמים יותר, ובלבד שאינם נופלים מן הדרישה המפורטת מבחינת ביצועים, יכולות ופונקציונליות. 

	3
	זיכרון (RAM)
	נפח מינימלי של 32GB, מהירות 3200MHz, מסוג DDR4/DDR5, עם לפחות 2 חריצי זיכרון.

	4
	אחסון (Hard Drive)
	דיסק קשיח בטכנולוגיית SSD M.2 PCIe NVMe, בנפח מינימלי של 512GB.

	5
	חריצי הרחבה לאחסון
	2 חריצי M.2 עם תמיכה ב־NVMe, תא אחסון פנימי אחד בגודל 2.5 3.5  אינץ', ותא אחסון פנימי אחד בגודל 3.5 אינץ'.



	6
	כרטיס מסך מובנה
	Intel® UHD Graphics 770. או רכיב, דגם או טכנולוגיה מקבילים, שווי ערך או מתקדמים יותר, ובלבד שאינם נופלים מן הדרישה המפורטת מבחינת ביצועים, יכולות ופונקציונליות.

	7
	כרטיס רשת מובנה
	Gigabit Ethernet.

	8
	שמע
	רמקול פנימי מובנה במארז, יציאת רמקולים אחת מאוחדת וכניסת מיקרופון אחת.

	9
	יציאות תצוגה
	יציאת DisplayPort אחת (רגיל או Mini), יציאת HDMI אחת (רגיל או Mini), ויציאת VGA אחת.
מאושר שימוש במתאם VGA לHDMI או DisplayPort בתנאי שיסופק המתאם יחד עם המחשב ללא תוספת עלות. 

	10
	יציאות USB
	סה"כ 9 יציאות USB, הכוללות: 3× USB 3.2 Gen 1, ‏3× USB 3.2 Gen 2, ‏2× USB 2.0, ‏1× USB Type-C.

	11
	חריצי PCI Express
	2 חריצים פנימיים: 1× PCIe 4.0 x1 וכן 1× PCIe 4.0 x16.
ניתן להציע גם תצורה של חריץ אחד של PCI 4.0 ועוד שני חריצים של PCI 3.0.

	12
	רישיון למערכת הפעלה
	Windows 11 Pro 64-bit.

	14
	ספק כוח
	תמיכה בתקן 80 Plus.

	15
	כונן אופטי
	כונן DVD-RW אינו כלול במפרט הבסיס, אך נדרשת אפשרות להוספתו כהרחבה.

	16
	מקלדת ועכבר
	מקלדת חוטית ועכבר חוטי כלולים בערכה, תואמים ואיכותיים. הן אורך כבל העכבר והן אורך כבל המקלדת יהיו באורך של לפחות 180 ס"מ. הציוד יהיה מתוצרת יצרן בינלאומי מוכר ומוביל בעולם (Tier-1) בתחום הציוד ההיקפי למחשבים, אשר מוצריו משווקים ונמכרים באופן סדיר בישראל ובעולם. על המציע לצרף להצעתו אישור/אסמכתא לגבי זהות היצרן ואיכות המוצרים. הציוד יהיה מתוצרת יצרן בעל נציגות רשמית ו/או מערך הפצה ויבואן רשמי במדינת ישראל, המפעיל מעבדת שירות מוסמכת ונותן אחריות רשמית של היצרן.

